CELEX: 62011TN0589
Language: sk
Date: 2011-11-17 00:00:00
Title: Vec T-589/11: Žaloba podaná 17. novembra 2011 — Phonebook of the World/ÚHVT — Seat Pagine Gialle (PAGINE GIALLE)

4.2.2012   
            
            
               SK
            
            
               Úradný vestník Európskej únie
            
            
               C 32/28
            
         Žaloba podaná 17. novembra 2011 — Phonebook of the World/ÚHVT — Seat Pagine Gialle (PAGINE GIALLE)
   (Vec T-589/11)
   2012/C 32/58
   Jazyk, v ktorom bola podaná žaloba: angličtina
   
      Účastníci konania
   
   
      Žalobkyňa: Phonebook of the World (Paríž, Francúzsko) (v zastúpení: A. Bertrand, advokát)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Seat Pagine Gialle SpA (Miláno, Taliansko)
   
      Návrhy
   
   
               —
            
            
               zrušiť rozhodnutie druhého odvolacieho senátu Úradu pre harmonizáciu vnútorného trhu (ochranné známky a vzory) zo 4. augusta 2011 vo veci R 1541/2010-2,
            
         
               —
            
            
               zrušiť zápis ochrannej známky Spoločenstva „PAGINE GIALLE“ č. 161380, ktorú pre triedy 16 a 35 zapísal ďalší účastník konania pred odvolacím senátom, a
            
         
               —
            
            
               zaviazať žalovaného na náhradu trov tohto konania.
            
         
      Dôvody a hlavné tvrdenia
   
   
      Zapísaná ochranná známka Spoločenstva, ktorá je predmetom návrhu na vyhlásenie neplatnosti: slovná ochranná známka „PAGINE GIALLE“ pre výrobky a služby zaradené do tried 16 a 35 — prihláška ochrannej známky Spoločenstva č. 161380.
   
      Majiteľ ochrannej známky Spoločenstva: ďalší účastník konania pred odvolacím senátom.
   
      Účastník, ktorý sa domáha vyhlásenia neplatnosti: žalobkyňa.
   
      Odôvodnenie návrhu na vyhlásenie neplatnosti: účastník konania navrhujúci vyhlásenie neplatnosti odôvodnil svoj návrh článkom 51 ods. 1 písm. a) nariadenia Rady (ES) č. 207/2009, a konkrétne tým, že ochranná známka Spoločenstva bola zapísaná v rozpore s ustanoveniami článku 7 ods. 1 písm. c) a d) nariadenia Rady (ES) č. 207/2009.
   
      Rozhodnutie výmazového oddelenia: zamietnutie návrhu na vyhlásenie neplatnosti.
   
      Rozhodnutie odvolacieho senátu: zamietnutie odvolania.
   
      Dôvody žaloby: porušenie článku 52 ods. 1 písm. a) v spojení s článkami 7 ods. 1 písm. b) až d) nariadenia Rady č. 207/2009, keďže odvolací senát odmietol uplatniť všeobecné zásady práva Spoločenstva, a to najmä zásady stanovené v rozsudku Súdu prvého stupňa vo veci T-322/03, Telefon & Buch/ÚHVT — Herold Business Data (WEISSE SEITEN), a takisto odmietol uplatniť svoje vlastné zistenia, že slová „PAGINE GIALLE“ nemajú, pokiaľ ide o taliansku verejnosť, nijakú rozlišovaciu spôsobilosť.